Ja, søgemaskinerne er ”case sensitive”. Det vil sige, at de opfatter store og små bogstaver som unikke tegn.
Case sensitiviteten har kun indflydelse i forhold til katalog og filnavne – ikke i forhold til dit domæne. Om du skriver det med stort eller småt har ingen betydning.
Nogle webservere, herunder den meget udbredte Microsoft Information Server (IIS), er ikke case sensitiv. Det betyder, at det er lige meget, om du skriver navnet på et katalog eller en side med store eller små tegn eller en blanding af disse.
Du kan dog rette op på dette for eksempel ved at bruge et ISAPI-filter til omskrivning af URL’er. I dette filter tilføjer du en regel om, at alle kald til URL’er i andre formater end rene små tegn skal omstilles til samme URL, men kun med små tegn. Det er lidt nørdet, så det er noget du skal have din udvikler med ind over. Han eller hun burde vide hvordan man gør det.
Mange andre webservere, herunder den endnu mere udbredte Apache server, er som udgangspunkt case sensitive. Det er bl.a. derfor, søgemaskinerne også bliver nødt til at være det.
Jeg anbefaler, at du altid udelukkende bruger små bogstaver i dine URL’er. Det er fordi det simpelthen er lettere at huske end en eller anden blanding af store og små. Derved er det lettere at holde et konsistent format hele vejen igennem dit website.